**НЧ „ПРОБУДА 1927г.“ С. ОСТРА МОГИЛА Годишна програма за развитие на читалищната**

**дейност за 2024 год. на**

1. **Въведение:**

Годишната програма за развитие на читалищната дейност през 2024г. е съобразена с изискванията на чл. 26 ал. II от ЗНЧ и цели обединяване на усилията за развитие и усъвършенстване на читалището като важна обществена институция.

Народно НЧ „Пробуда1927г.“ е културно-просветна организация с нестопанска цел, създадено през 1927г. с доброволния труд на съкварталците. Повече от 60 год. то се развива като съвременен център, свързан с духовното израстване на населението, с приобщаването му към световното културно наследство и глобалното информационно общество. В неговата дейност могат да участват всички физически лица без ограничения на възраст, пол, политически нагласи, религиозни възгледи и етническо самосъзнание. В момента към читалището са регистрирани 151 активни членове.

Съгласно ЗНЧ и ЗЮЛНЦ читалището е регистрирано и вписано в регистъра на сдруженията с нестопанска цел при Хасковски окръжен съд с Решение № 75 от 14.04.2016 год. по фирмено дело № 29/1997 г. Последни вписани промени в Агенцията по вписванията гр. Хасково - председател на читалището е Янислава Димова Стоянова и секретар- Донка Рачева Кожухарова , които представляват читалището заедно и поотделно.

Съгласно ЗНЧ читалището е вписано в Регистъра на народните читалища към Министерството на културата под № 374 от 01.08.2016 год.

Съгласно ЗОБ библиотеката при читалището е вписана в регистъра на обществените библиотеки под № 1395 от 24.10.2016 год.

1. **Стратегически цели и приоритети:**

Стратегическите цели на НЧ „Проф. д-р Асен Златаров – 1961” са регламентирани и произтичат от закона за народните читалища и от Общинската културна политика. Те са ориентирани към развитието и обогатяването на културния живот в Общината и задоволяването на потребностите на гражданите чрез:

* Запазване на читалището като мултифункционална културна институция , работеща в полза на общността и превръщането и в привлекателно място за гражданите.
* Читалището, като съвременна гражданска организация, да отговаря на предизвикателствата на днешния свят , като особено внимание се обръща на потребностите на младите хора и взаимовръзката между отделните поколения.
* Съхраняване, укрепване и развитие на традициите на българския народ.
* Разширяване на знанията на местното население и създаване на практика за учене през целия живот.
* Възпитаване и утвърждаване на националното самосъзнание и културната идентичност у подрастващите.
* Осигуряване на достъп до информация и комуникация.
* Подкрепа на любителското творчество и разгръщане творческите умения и потенциал на самодейците.

1. **Дейности по следните направления:**
2. Библиотечно информационно обслужване:

Читалищната библиотека е изградена на принципите на близост, достъпност и оперативност на основното библиотечно-информационно обслужване на населението. Това е една от основните дейности на читалището и чрез нея то се включва в националната мрежа от публични библиотеки у нас. В библиотеката се осигурява свободен достъп до многобройни и разнообразни сфери на знание , информация, реализира се концепцията за учене през целия живот и се удовлетворяват потребностите на отделната личност. Изпълнявайки тези функции , читалищната библиотека играе важна роля за развитието на демократичното общество у нас.

Основните задачи и усилия са насочени към:

* Превръщане и утвърждаване на библиотеката в информационно-образователен център за хората от различните възрасти.
* Попълване и обогатяване на библиотечния фонд с нови и интересни заглавия от различни области на знанието.
* Участие в проекти на МК за попълване на книжния фонд по програма „Българските библиотеки- съвременни центрове да четене и информираност” и други сходни програми.
* Популяризиране на книгата и четенето на хартиен носител , участие на библиотеката в Седмицата на детската книга и изкуството за деца.

Библиотеката в читалището разполага с 11141 тома художествена и научно-популярна литература. Голяма част от тях са набавени чрез спечелени проекти към МК и организиране на дарителски компании.

Проблем е липсата на финансови средства дори за козметичен ремонт на ИКТ оборудването, което затруднява работата в читалището.

1. Художествена самодейност и народно творчество:

Любителското творчество се проявява във всички сфери на изкуството и е предназначено за всяка възрастова група. Читалището е основно място , поддържащо постоянни форми за развитие на знания и творчески умения. Усилията на читалищното Настоятелство са насочени към разкриване на нови форми за изява на творческите заложби у децата и възрастните, чрез участието им в самодейните състави- вокални групи, танцови състави, групи за стари градски песни и др.Самодейците в любителските художествени състави идват доброволно и се обучават не само за задоволяване на личните си потребности. Изключително важно е създаването на възможност за художествени изяви на сцената и участие във фестивали и събори. Ежегодните културни прояви и традиционни празници спомагат за приемствеността между поколенията и обмяната на добри практики.

1. Стопанска дейност и поддържане на материалната база:

Материално-техническата база на читалището включва сграден фонд с обща площ 172 кв. м., която е публична Общинска собственост . Разполагаме със зрителна зала, библиотека, репетиционна зала и фоайе. Чрез участие в различни програми за финансиране от Общинския бюджет се търсят начини за подобряване на материалната база и създаване на оптимални условия за работа в читалището. През годините поетапно са извършени частични ремонти за обновяване на вътрешния вид.

Основни проблеми в читалището и за които много пъти сме сигнализирали са:

* спешна нужда от подмяна на ел. инсталацията , която е от създаването му.
* подмяна на счупените и негодни за ползване столове в залата с 120 бр. нови , които все още се надяваме да получим .
* липсата на климатици за отопление на зрителната залата затруднява работата ни през зимния сезон.

**IV** – **Културен календар за 2024 год**.

|  |  |  |  |  |
| --- | --- | --- | --- | --- |
| **Дата** | **Място на провеждане** | **Събитие** | **Лице за контакт** | **Тел., имейл** |
| **10.01** | НЧ „Пробуда1927г.“ | **Подреждане на витрина от книги във връзка с 160 г. от рождението на Алеко Константинов.** | **Златка Милева** | **0884 031 853** |
| **24.01** | НЧ „Пробуда1927г.“ | **Бабин ден – Честване Деня на родилната помощ** | **Д.Христова** | **0886 477 158**  **asen\_zlatarov@abv.bg** |
| **14.02** | НЧ „Пробуда1927г.“ | **„На чаша вино с любов”-честване на Трифон Зарезан -. музикално-поетична вечер.** | **Донка Кожухарова** | **0886 477 158**  **asen\_zlatarov@abv.bg** |
| **20.02** | НЧ „Пробуда1927г.“ | **„Заветите на Левски”-тематична витрина от книги.** | **Златка Милева** | **0884 031 853** |
| **01.03** | НЧ „Пробуда1927г.“ | **„Да сте бели и червени, като слънцето засмени ” – посрещане на Баба Марта с децата от детската градина** | **Донка Кожухарова** | **0886 477 158**  **asen\_zlatarov@abv.bg** |
| **07.03** | НЧ „Пробуда1927г.“ | **„Жената- извор на вдъхновение и красота”- концерт, посветен на 8-ми март.** | **Донка Кожухарова** | **0886 477 158**  **asen\_zlatarov@abv.bg** |
| **10.04** | НЧ „Пробуда1927г.“ | **„Вечната и святата” – витрина от книги по повод 130 години от рождението на Елисавета Багряна** | **Златка Милева** | **0884 031 853** |
| **11.04** | НЧ „Пробуда1927г.“ | **„Писано яйце,шарено” украсяване на великденски яйца и подреждане на изложба.** | **Донка Кожухарова** | **0886 477 158**  **asen\_zlatarov@abv.bg** |
| **24.04** | НЧ „Пробуда1927г.“ | **„Който постъпва честно, не живее лесно”!- Радой Ралин. Подреждане на витрина във връзка с 100 годишнина от рождението му.** | **Златка Милева** | **0884 031 853** |
| **11.05** | НЧ „Пробуда1927г.“ | **„Вече сме грамотни” – приемане на първокласници за читатели в библиотеката от ОУ „Любен Каравелов”** | **Златка Милева**  **Донка Кожухарова** | **0884 031 853**  **0886 477 158**  **asen\_zlatarov@abv.bg** |
| **16.05** | НЧ „Пробуда1927г.“ | **Среща с поетесата Мина Карагьозова** | **Донка Кожухарова** | **0886 477 158**  **asen\_zlatarov@abv.bg** |
| **01.06** | НЧ „Пробуда1927г.“ | **1 юни – Ден на детето. „Дари книга – подари знания” - подарък книжки на децата от ОДЗ №18** | **Донка Кожухарова**  **Златка Милева** | **0886 477 158**  **asen\_zlatarov@abv.bg**  **0884 031 853** |
| **20.06** | НЧ „Пробуда1927г.“ | **„Еньовден – древен и тайнствен” – разговор за билките и значението им в живота на българина.** | **Донка Кожухарова** | **0886 477 158**  **asen\_zlatarov@abv.bg** |
| **юли -август** | НЧ „Пробуда1927г.“ | **„Хей ваканция, здравей”! – лятна работа с децата от квартала. Колективно четене и подреждане на книжки, в библиотеката, забавни игри и др.** | **Златка Милева**  **Донка Кожухарова** | **0884 031 853**  **0886 477 158**  **asen\_zlatarov@abv.bg** |
| **01.09** | НЧ „Пробуда1927г.“ | **„Човек не бива и не може да живее само за себе си” – Димитър Талев. Витрина от книги по повод 125 год. от рождението му.** | **Златка Милева** | **0884 031 853** |
| **18.09** | НЧ „Пробуда1927г.“ | **„Чрез нашите сърца вселената тупти…” – Христо Смирненски**  **125 години от рождението му - витрина** | **Златка Милева** | **0884 031 853** |
| **03.10** | НЧ „Пробуда1927г.“ | **Откриване творческият сезон със самодейните колективи към читалището и честване Деня на възрастните хора.** | **Донка Кожухарова** | **0886 477 158**  **asen\_zlatarov@abv.bg** |
| **01.11** | НЧ „Пробуда1927г.“ | **„Вам будители народни” – витрина от книги за народните будители.** | **Златка Милева** | **0884 031 853** |
| **21.11** | НЧ „Пробуда1927г.“ | **Ден на християнското семейство – беседа с етнографи от Исторически музей гр. Хасково.** | **Донка Кожухарова** | **0886 477 158**  **asen\_zlatarov@abv.bg** |
| **19.12** | НЧ „Пробуда1927г.“ | **Коледен концерт** | **Донка Кожухарова** | **0886 477 158**  **asen\_zlatarov@abv.bg** |

**V- Заключителна част:**

Настоящата едногодишна програма за развитие на читалището ще даде възможност за реализация на набелязаните цели, задачи и основни дейности . Ще спомогне за опазването и съхраняването на културно-историческото наследство и ще допринесе за превръщането на читалището в съвременен информационен център. Усвояването на знания за новите информационни технологии ще отвори вратата към необятното глобално пространство.

Програмата за развитие на читалищната дейност за 2023 год. има отворен характер, което означава, че може да бъде допълнена и коригирана в зависимост от настъпилите промени и обстоятелства и съгласно епидемичната обстановка в страната.

**Дата: 03.11.2022 год. Председател: ……………..** (Янислава Димова Стоянова)